Η φιλοξενία του Simone ήταν άψογη. Μας βοήθησε πάρα πολύ από την πρώτη στιγμή που κάναμε την αίτηση για να μας φιλοξενήσει μέχρι και την τελευταία στιγμή πριν από την αποχώρηση μας από το Μιλάνο. Μας έδωσε ακριβείς οδηγίες για το πως να πάμε από το αεροδρόμιο στο διαμέρισμα καθώς και πολλές πληροφορίες και προτάσεις κατά τη διαμονή μας.
Η περιοχή που βρίσκεται είναι νομίζω από τις καλύτερες περιοχές για να μείνει κανείς όταν επισκεφτεί το Μιλάνο καθώς είναι πολύ κοντά και στο μετρό καθώς και ότι από κάτω ακριβώς υπάρχει στάση του τραμ που σε πάει στο Duomo καθώς και σε όλες τις περιοχές που αξίζει να επισκεφτείς. Επίσης αυτό που μου άρεσε στην τοποθεσία είναι ότι βρίσκεται ακριβώς δίπλα στο κανάλι στο οποίο μπορεί κανείς είτε να κάνει μια πρωινή βόλτα ή να φάει για μεσημέρι αλλά και το βράδυ που υπάρχει το "happy hour" σε όλα τα μαγαζιά στο οποίο τρως από τον μπουφέ και πίνεις ένα ποτό της επιλογής σου με 10 ευρώ.
Όσον αφορά το διαμέρισμα ήταν πεντακάθαρο πολύ άνετο και με πολύ ωραίους χώρους.
Τελειώνοντας θα ήθελα να πω ότι επιλέγοντας να μείνουμε εκεί ένιωσα και εγώ σαν γνήσια Μιλανέζα, αφού είδα, πως είναι τα αυθεντικά Ιταλικά σπίτια και όχι απλά ένα δωμάτιο ενός ξενοδοχείου που το βρίσκεις παντού.
Προτείνω ανεπιφύλακτα σε όλους να επιλέξουν για τη διαμονή τους στο Μιλάνο το "Lantern Room".